text: [{"text_idx": "#000003", "text": "I\u0301 gja\u0301r var li\u0301ti\u00f0 ha\u0301ti\u0301\u00f0arhald i\u0301 Dagsstovninum i\u0301 Hoyvi\u0301k i\u0301 sambandi vi\u00f0, at stovnurin er 40 a\u0301r og at tvey starvsfo\u0301lk h\u00f8vdu starvsdagar."}, {"text_idx": "#000004", "text": "Borgarstjo\u0301rin helt stutta r\u00f8\u00f0u og nevndi, at 40 a\u0301r er r\u00e6ttiliga long ti\u0301\u00f0 og umfatar eini tvey \u00e6ttarli\u00f0sskifti, t.v.s., at mong av teimum, sum h\u00f8vdu si\u0301na dagligu gongd i\u0301 dagstovninum sum li\u0301til b\u00f8rn, i\u0301 dag b\u00e6\u00f0i eru foreldur og eisini ommur og abbar. Yvir fj\u00f8ruti a\u0301r tosa vit um tu\u0301sundtals fo\u0301lk."}, {"text_idx": "#000006", "text": "- Ti\u0301 fari eg at takka \u00f8llum starvsfo\u0301lkunum fyri eitt einastandandi gott arbei\u00f0i gj\u00f8gnum a\u0301rini."}, {"text_idx": "#000007", "text": "- Men i\u0301 dag hava vit eisini tvey starvsfo\u0301lk, sum eru gomul i\u0301 gar\u00f0i her i\u0301 hu\u0301sinum, og sum vit fara at gera eitt sidnur burturu\u0301r i\u0301 dag. T\u00e6r eru Beinta Leivsdo\u0301ttir Andre\u0301sen og Valborg vi\u00f0 Sanda\u0301."}, {"text_idx": "#000008", "text": "- Valborg vi\u00f0 Sanda\u0301 byrja\u00f0i at arbei\u00f0a i\u0301 v\u00f8ggustovuni i\u0301 Bla\u0301a Hu\u0301si fyri 25 a\u0301rum si\u0301\u00f0ani og har starvast hon framvegis. Av lyndi er Valborg fitt, smi\u0301landi, gla\u00f0 og fri\u00f0arlig. Hon hevur mynda\u00f0 stovnin \u00f8ll hesi a\u0301rini og fo\u0301lk spyrja javnan: \u201cEr Valborg har enn?\u201d."}, {"text_idx": "#000012", "text": "- Beinta er v\u00e6l da\u0301md millum b\u00f8rnini, starvsfo\u0301lkini og foreldrini. Av lyndi er hon gla\u00f0, stuttlig, jalig og hevur ein smittandi la\u0301tur. Beinta er haraftrat fakliga sera v\u00e6l fyri og er go\u0301\u00f0 fyri starvsfo\u0301lkabo\u0301lkin, seg\u00f0i He\u00f0in Mortensen, borgarstjo\u0301ri."}]